જિલ્લાના આઠ તાલુકાના ખેડૂતોને તા.૧૫ જુલાઇ સુધી ઓનલાઇન અરજી કરવા ખેડૂતોને જણાવ્યુ છે. આ પોર્ટલમાં ખેતી પાકોના વાવેતર માટે ધિરાણ લીધુ હોય તે ખેડૂતોએ જે પાક માટે ધિરાણ મેળવ્યુ છે અને કેટલાક હેકટરમાં વાવેતર કર્યુ છે તેની વિગતો વીમાના ફોર્મમાં દર્શાવવાની રહે છે. જુદા જુદા પાકો માટે ૨ થી ૫ ટકાના પ્રિમીયમથી ખેડૂતો પોતાના પાકને સુરક્ષિત કરી શકશે. ખેડૂત પોર્ટલ ઉપર ઓનલાઇન પાક વીમાની દરખાસ્ત કરી પ્રિન્ટ કાઢવાની રહેશે તેના ઉપર ખેડૂત ખાતેદારે સહી કરી સબંધિત બેંકમાં રજૂ કરવાની રહેશે. બેંકમાંથી ધિરાણ નહિ લીધુ હોય તેવા ખેડૂતોને પણ લાભ મળશે.